Åkerrikse

Åkerrikse (Crex crex) er en monotypisk art i riksefamilien (Rallidae) og én av kun to arter i slekten Crex. Arten hekker i et bredt belte, fra De britiske øyer og Skandinavia østover gjennom Europa og sentrale deler av Eurasia til det sentrale Sibir og Nordvest-Kina, men fuglene overvintrer for det meste i det sørøstlige Afrika.

 Taksonomi 
miniatyr|venstre|Åkerrikse i sitt naturlige habitat
miniatyr|Egg etter åkerrikse
Åkerriksa klassifiseres i slekten Crex sammen med gressrikse (C. egregia), men ny forskning antyder at sistnevnte trolig er søsterarten til etiopiarikse (Rougetius rougetii), og derfor nærmere beslektet med denne arten enn med åkerriksa . Likeledes avslører studien at åkerriksa trolig er søster til de to søsterartene orientrikse (Lewinia striata) og brunnakkerikse (L. pectoralis). Vi må derfor påregne fortsatte endringer i systematikken for denne familien framover, etter hvert som ny forskning publiseres.

 Biologi 
Åkerrikse blir cirka  lang. Hannen veier typisk  (i snitt ) og hunnen cirka  (). Vingespennet utgjør cirka .

Fjærdrakten er lysbrun og spraglete med mørkere striper. Den har grå partier på hodet. Det er imidlertid stor variasjon i fargene gjennom utbredelsesområdet. Avkommet er svart. Hunner og hanner er ganske like.

Åkerriksa er en sky fugl, og er derfor vanskelig å få øye på. Den holder til på frodige enger med høyt gress eller korn der den kan gjemme seg for farer. Arten har en karakteristisk flygemåte; den flyr med slappe vingeslag og med beina hengene ned. Åkerriksea er en trekkfugl som overvintrer i Afrika. Fuglen kommer til Norge rundt mai og blir i landet til den emigrerer til Afrika igjen i august–oktober.

Bestanden med åkerrikse har gått sterkt tilbake på grunn av gjengroing og mekanisering av landbruket som fører til kyllingene blir drept i slåmaskiner. I Norge forsvant arten nesten på 1950-tallet, men etter 1990 har bestanden hatt en vekst. Det er antakelig årlig under 50 reproduserende individer i Norge, og arten er regnet som kritisk truet i Norsk rødliste for arter.

Åkerrikse hadde tidligere status som sårbar og nær truet på IUCNs rødliste, men i siste versjon er statusen endret til livskraftig. Dette skyldes størrelsen på den russiske bestanden, og at den globale bestanden har vært stabil eller økende etter 2002.

 Inndeling 
Inndelingen følger Birds of the World. Norske navn på arter og delgrupper følger Norsk navnekomité for fugl og er i henhold til Syvertsen et al. (2008, 2017). Norske navn i parentes er eventuelt uoffisielle midlertidige beskrivelser.

 Gruiformes, tranefugler
 Rallidae, riksefamilien
 Rallus, 13 arter
 Dryolimnas, 2 arter
 †Aphanapteryx, monotypisk, utdødd slektslinje
 †Erythromachus, monotypisk, utdødd slektslinje
 Crex, 2 arter
 C. crex, åkerrikse (monotypisk)
 C. egregia, gressrikse (monotypisk)
 Rougetius, monotypisk
 Atlantisia, 2 arter
 †Mundia, monotypisk, utdødd slektslinje
 Aramidopsis, monotypisk
 Lewinia, 4 arter
 Gymnocrex, 3 arter
 †Diaphorapteryx, monotypisk, utdødd slektslinje
 Gallirallus, 18 arter
 Canirallus, monotypisk
 Mustelirallus, 3 arter
 Cyanolimnas, monotypisk
 Pardirallus, 3 arter
 Amaurolimnas, monotypisk
 Aramides, 8 arter
 Tribonyx, 3 arter
 Porphyriops, monotypisk
 Porzana, 4 arter
 Paragallinula, monotypisk
 Gallinula, 7 arter
 Fulica, 11 arter
 Porphyrio, 15 arter
 Himantornis, monotypisk
 Megacrex, monotypisk
 Gallicrex, monotypisk
 Amaurornis, 7 arter
 Rallina, 8 arter
 Zapornia, 15 arter
 Micropygia, monotypisk
 Anurolimnas, 3 arter
 Coturnicops, 3 arter
 Hapalocrex, monotypisk
 Laterallus, 9 arter

 Referanser 
Garcia-R, J. C., Lemmon, E. M., Lemmon, A. R., & French, N. (2020). Phylogenomic Reconstruction Sheds Light on New Relationships and Timescale of Rails (Aves: Rallidae) Evolution. Diversity, 12(2), 70. DOI:10.3390/d12020070

BirdLife International 2012. Crex crex. In: IUCN 2013. IUCN Red List of Threatened Species. Version 2013.1 Besøkt 22. oktober 2013.

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-04-10

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php

Taylor, B. and G. M. Kirwan (2020). Corn Crake (Crex crex), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA. https://doi.org/10.2173/bow.corcra.01

Winkler, D. W., S. M. Billerman, and I.J. Lovette (2020). Rails, Gallinules, and Coots (Rallidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.rallid1.01

 Eksterne lenker 

 «Åkerrikse», Norsk naturarv

Kategori:Riksefamilien
Kategori:Fugler på norsk rødliste
Kategori:Fugler formelt beskrevet i 1758
Kategori:Dyr formelt beskrevet av Carl von Linné